rejauldu/bengali-wikipedia huggingface dataset:
কষ্ট ২০০০ মুক্তিপ্রাপ্ত কাজী হায়াৎ পরিচালিত একটি সিনেমা। এতে প্রধান চরিত্রে অভিনয় করেন মান্না, মৌসুমী, শাকিল খান ও ডিপজল   কাহিনী সংক্ষেপ  প্যারালাইসিস হয়ে মারা যায় মুসার (মান্না) বাবা, অভাবের সংসার চালাতে গিয়ে তার মা কিছু কর্মকর্তাদের হেনস্থার স্বীকার হয়ে আত্মহত্য করে। মুসা বড় হয়ে টাকার পিছনে ছুটতে থাকে, পাওয়ানা টাকা দিতে না পারায় দেনাদারের মেয়ে কে বিয়ে করে,কন্তিু ঐ মেয়ে ছিলো তার পালিত ছোট ভাইয়ের প্রেমিকা। কিন্তু সংসার ধর্মে স্বামী-স্ত্রীর সম্পার্ক স্থপন করে না ভয়ে যদি তার অবস্থা তার বাবার মতো হয় এবং তার মতো বাচ্চা রেখে যায়। তাই সে স্থির করে দশ কোটি টাকা জমা হলে তিনি সংসার জীবন শুরু করবেন । টার্গেট পুরণ হলে বাড়ি ফেরার পথে সন্ত্রাসীর ভাড়াটে খুনীর সাথে লড়াই করে নিহত হয় এবং বিবাহ বার্ষিকী পালনে অপেক্ষারত তার স্ত্রীও তার মৃত্যুর পর আত্মহত্যা করে। এই মুভিতে জেমসের মা গানটি ও কুমার বিশ্বজিৎ এর তোমার প্রেমের জন্য-এর মতো সুন্দর ও বিখ্যাত দুটি গান রয়েছে। মিউজিক ভিডিওগুলোও অসাধারণ। ।   কুশীলব   মান্না-মুসা  মৌসুমী  শাকিল খান-শাকিল  ডিপজল-সোনা মিয়া  মিজু আহমেদ  আনোয়ার হোসেন  সিরাজ হায়দার  দুলারী  কালা আজিজ  আমীর সিরাজী  মৌ  জ্যাকী আলমগীর  ড্যানী রাজ  কাজী হায়াৎ (বিশেষ চরিত্রে)   সঙ্গীত  সঙ্গীত পরিচালনা করেছেন আহমেদ ইমতিয়াজ বুলবুল এবং কণ্ঠ দিয়েছেন জেমস্ ,কনকচাঁপা এবং কুমার বিশ্বজিৎ   পুরস্কার  বাচসাস পুরস্কার  বিজয়ী সেরা অভীনেত্রী- মৌসুমী  বিজয়ী সেরা পাশ্ব অভীনেতা- ডিপজল  বিজয়ী সেরা কণ্ঠশিল্পী-কনকচাঁপা  তথ্যসূত্র    বহিঃসংযোগ      বিষয়শ্রেণী:২০০০-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ১৪:৪৫, ৬ আগস্ট ২০২২ (ইউটিসি) গোপীনাথপুর, শাহজাদপুর   – (অপসারণের প্রস্তাবনা দেখুনলগ দেখুন) () ঐতিহাসিক গুরুত্ব না থাকলে বাংলাদেশের গ্ৰামগুলো নিয়ে নিবন্ধ না হওয়ার একটি সিদ্ধান্ত হয়েছিলো। নিবন্ধটি অনেকাংশে বেলতৈল ইউনিয়ন এর অনুলিপি ও এর কোন ঐতিহাসিক গুরুত্ব নেই —শাকিল (আলাপ · অবদান) ২০:০৭, ৩০ জুলাই ২০২২ (ইউটিসি)   উল্লেখযোগ্য নিবন্ধ নয়। দ্রুত মোছা উচিত। Deloar Akram (আলাপ • অবদান • লগ) ১৬:৫৮, ৩১ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফেরখুলি () হল জর্জিয়ার একটি প্রধানত পুরুষদের ঐতিহ্যবাহী গোল নৃত্য। এই নৃত্যের কমপক্ষে ২০টি ধরন রয়েছে। এর মধ্যে "বহুস্তরীয়" ফেরখুলি অন্যতম জনপ্রিয়। এতে কিছু নৃত্যশিল্পী অন্যদের কাঁধের উপর দাঁড়িয়ে নাচেন এবং সঙ্গীত ৩/৪ তাল অনুযায়ী চলে। ফেরখুলির আরেকটি ধরন ধীর ও দ্রুত ছন্দের মধ্যে পরিবর্তন করে, যা ৪/৪ তালযুক্ত সঙ্গীতের সঙ্গে পরিবেশিত হয়। জর্জিয়ার উত্তর-পশ্চিমের পাহাড়ি অঞ্চল স্ভানেতি ফেরখুলির বিভিন্ন রূপের জন্য বিশেষভাবে পরিচিত।ქართული საბჭოთა ენციკლოპედია, ტ. 10, გვ. 275, თბ., 1986 წელი.  এই নৃত্যকে ২০১৩ সালে জর্জিয়ার অমূর্ত সাংস্কৃতিক ঐতিহ্য তালিকায় অন্তর্ভুক্ত করা হয়।   আরও দেখুন     জর্জিয়ার নৃত্য   তথ্যসূত্র     বিষয়শ্রেণী:জর্জিয়ার নৃত্য
অরুণ নন্দী সুইমিংপুল ২০০৮ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি চাঁদপুর শহরের জেলা স্টেডিয়ামের সীমার মাঝে স্টেডিয়ামের দক্ষিণ পূর্ব কোনে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় চাঁদপুর জেলা ক্রীড়া সংস্থার তত্ত্বাবধায়নে রয়েছে।   নির্মাণ ইতিহাস  ২০০৭ সালে চাঁদপুর স্টেডিয়ামের সীমার মধ্যে মূল স্টেডিয়ামের বহিরাংশে জাতীয় ক্রীড়া পরিষদের উদ্যোগে ক্রীড়াস্থাপনাটির নির্মাণ শুরু হয়, ২০০৮ সালের প্রথম দিকে নির্মাণ শেষ হয়। একই বছর ৩ ফেব্রুয়ারি সক্রীয় ব্যবহারের জন্য বাংলাদেশের প্রখ্যাত সাঁতারু অরুণ নন্দীর নামে উদ্বোধন করা হয়। প্রকল্পটির নির্মাণ সম্পন্ন করতে প্রায় ৪ কোটি টাকা ব্যয় হয়। নির্মাণের পর প্রথম কয়েক বছর ব্যবহারের পর দীর্ঘ ৫ বছর এটি অব্যবহৃত ছিল।   কাঠামো  এটি খোলা আকাশের নীচে উন্মুক্ত ৮ লেনবিশিষ্ট সুইমিংপুল। পুলটির নিজস্ব ওয়াটার ফিল্টার মেশিন আছে। এটি প্রায় সাড়ে ৪ লাখ গ্যালন পানি ধারণ করতে পারে।   তথ্যসূত্র   বিষয়শ্রেণী:বাংলাদেশের সুইমিংপুল বিষয়শ্রেণী:চাঁদপুর জেলা বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:চাঁদপুরের ক্রীড়া অনুষ্ঠানস্থল
মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://prowrestling.net/site/2021/07/18/wwe-money-in-the-bank-results-powells-review-of-the-mitb-ladder-matches-roman-reigns-vs-edge-for-the-wwe-universal-championship-bobby-lashley-vs-kofi-kingston-for-the-wwe-championship-rhea-rip/ এটি মানি ইন দ্য ব্যাংক কালানুক্রমিকের অধীনে প্রচারিত দ্বাদশ অনুষ্ঠান ছিল। এই অনুষ্ঠানটি ২০২১ সালের ১৮ই জুলাই তারিখে মার্কিন যুক্তরাষ্ট্রের টেক্সাসের ফোর্ট ওর্থের ডিকিস এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের পুরুষদের মানি ইন দ্য ব্যাংক ম্যাচে বিগ ই ড্রু ম্যাকইন্টায়ার, জন মরিসন, কেভিন ওয়েন্স, কিং নাকামুরা, রিকোশে, রিডল ও সেথ রলিন্সকে পরাজিত করেছে, অন্যদিকে নারীদের মানি ইন দ্য ব্যাংক ম্যাচে নিকি এ.এস.এইচ অ্যালেক্সা ব্লিস, আসকা, লিভ মরগান, ন্যাওমি, নাটালিয়া, তামিনা ও জেলিনা ভেগাকে পরাজিত করেছে। অন্যান্য শীর্ষস্থানীয় ম্যাচে, রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত একক ম্যাচে এজকে এবং ডাব্লিউডাব্লিউই র নারী চ্যাম্পিয়নশিপ ম্যাচে শার্লট ফ্লেয়ার রিয়া রিপলিকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি মানি ইন দ্য ব্যাংক হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন অথবা জুলাই মাসে অনুষ্ঠিত হয়। ২০২১ সাল অনুযায়ী, এই অনুষ্ঠানটি ডাব্লিউডাব্লিউই দ্বারা আয়োজিত প্রধান পাঁচটি অনুষ্ঠানের মধ্যে একটি (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ)। এই অনুষ্ঠানটি মানি ইন দ্য ব্যাংক ম্যাচের নামে নামকরণ করা হয়েছে, এই ম্যাচে একাধিক কুস্তিগির রিংয়ের উপরে ঝুলন্ত একটি ব্রিফকেস পুনরুদ্ধার করতে মই ব্যবহার করে। এই অনুষ্ঠানের মূল ম্যাচের পুরস্কার হচ্ছে একটি চ্যাম্পিয়নশিপ ম্যাচের জন্য চুক্তিসমৃদ্ধ একটি ব্রিফকেস, উক্ত ব্রিফকেসটি বিজয়ী কুস্তিগির ব্রিফকেস জয়ের রাত থেকে শুরু করে পরবর্তী এক বছরের মধ্যে যেকোন সময় কুস্তিগিরের পছন্দসই স্থানে চ্যাম্পিয়নশিপ ম্যাচের জন্য ব্যবহার করতে পারে। ২০১০ সালের ১৮ই জুলাই তারিখে প্রথমবারের মতো মানি ইন দ্য ব্যাংক অনুষ্ঠিত হয়েছে।  ২০২১ সালের এই অনুষ্ঠানটি মানি ইন দ্য ব্যাংক কালানুক্রমিকের দ্বাদশ অনুষ্ঠান ছিল, যা ১৮ই জুলাই তারিখে মার্কিন যুক্তরাষ্ট্রের টেক্সাসের ফোর্ট ওর্থের ডিকিস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০২১ মানি ইন দ্য ব্যাংক মানি ইন দ্য ব্যাংক বিষয়শ্রেণী:জুলাই ২০২১-এ মার্কিন যুক্তরাষ্ট্রে ঘটনা বিষয়শ্রেণী:২০২১-এ টেক্সাস বিষয়শ্রেণী:টেক্সাসে ঘটনা বিষয়শ্রেণী:ফোর্ট ওর্থে পেশাদার কুস্তি
হাবিবুল আহসান একজন বাংলাদেশী মহামারি বিশেষজ্ঞ।  হাবিবুল আহসান বাংলাদেশে জন্মগ্রহণ করেন। ১৯৮৯ সালে ঢাকা বিশ্ববিদ্যালয় থেকে মেডিসিনে স্নাতক, সার্জারিতে স্নাতক অর্জনের পর আহসান ১৯৯২ সালে ওয়েস্টার্ন বিশ্ববিদ্যালয় অস্ট্রেলিয়া থেকে চিকিৎসা বিজ্ঞানে স্নাতকোত্তর সম্পন্ন করেন। তিনি ১৯৯৩ থেকে ১৯৯৫ সাল পর্যন্ত কলাম্বিয়া বিশ্ববিদ্যালয়ে আণবিক মহামারিবিদ্যায় পোস্টডক্টরাল গবেষণা পরিচালনা করেন। ২০১৮ সালে শিকাগো বিশ্ববিদ্যালয় আহসানকে জনস্বাস্থ্য বিজ্ঞান বিভাগে লুই ব্লক ডিস্টিংগুইশড সার্ভিস প্রফেসরশিপে নিয়োগ দেয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
৩নং বামনডাঙ্গা ইউনিয় বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।   ইতিহাস  অবস্থান বামনডাঙ্গা ইউনিয়নটি নাগেশ্বরী উপজেলার পূর্ব উত্তর কোনে প্রায় ৪ কি.মি. দূরে অবস্থিত । বামনডাঙ্গা ইউনিয়নের পূর্বে কেদার, পশ্চিমে নাগেশ্বরী পৌরসভা, উত্তরে রায়গন্জ, দক্ষিণে বেরুবাড়ী ।  সাধারণ তথ্য  মৌজা-৬টি, যথা- বামনডাঙ্গা, লুছনী, চরলুছনী, কুটিরচর, মালিয়ানী ও তেলিয়ানী ।  গ্রাম-২৪টি। যথা-বড়মানী, নামাহাল্যা, ধনিটারী, সরকার পাড়া, কবিরাজ পাড়া, সেনপাড়া, অন্তাইর পাড়, পাটেশ্বরী, মমিনগন্জ, পানাতিটারী, মিয়াপাড়া, সর্দারটারী, গলাদিগলী, কুটিবামনডাঙ্গা, লুছনী, চরলুছণী, কুটিরচর, সিটমালিয়ানী, মালিয়ানী, তেলিয়ানী, তেলিয়ানীর কুটি, কুড়ার পাড় , আনছার হাট, তেলিয়ানীর পাড়।  কমিউনিটি ক্লিনিক = ৩ টি  হাট বাজার -২টি। যথা-আনন্দ বাজার ও বড়মানী বাজার  এনজিও-৫টি  হাফেজী মাদ্রসা ১টি  কবরস্থান-১টিি  ঈদগাহ-৯টি  ক্রীড়া সংগঠন-১টি  সাংস্কৃতিক সংগঠন-১টি।  মসজিদ = ৪২ টি  মন্দির = ০১ টি।  যোগাযোগ ব্যবস্থা কুড়িগ্রাম জেলার, নাগেশ্বরী উপজেলা বাসষ্ট্যান্ট হইতে সোজা পূর্ব-উত্তর কোনে ওয়াবদা বাজার যাওয়ার পথে হাতের বামে সুদৃর্শ্যমান এই ইউনিয়ন পরিষদ ভবনটি আপনার চোখে পড়বে ।  নদ-নদী এই ইউনিয়নে একটি মাত্র নদী তার নাম দুধকুমার নদী ।  দর্শনীয়  দুধকুমার নদী   আরও দেখুন   কুড়িগ্রাম জেলা  নাগেশ্বরী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:নাগেশ্বরী উপজেলার ইউনিয়ন
এম. অরুমুঘম একজন ভারতীয় রাজনীতিবিদ এবং ভালপারই আসন থেকে ১৪তম তামিলনাড়ু বিধানসভার সদস্য ছিলেন, যা তফশিলি জাতি প্রার্থীদের জন্য সংরক্ষিত। তিনি ভারতের কমিউনিস্ট পার্টির প্রতিনিধিত্ব করেছিলেন।   ২০১৬ সালের নির্বাচনে এই আসন থেকে ভি. কস্তুরি ভাসু জিতেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ুর ভারতের কমিউনিস্ট পার্টির রাজনীতিবিদ বিষয়শ্রেণী:তামিলনাড়ু বিধানসভার সদস্য ২০১১-২০১৬
নরীসুন্দরী একজন বাঙ্গালী অভিনেত্রী যিনি সম্ভবত ১৮৭৫ সালে জন্মগ্রহণ করেন। তিনি ছিলেন একজন বারবণিতার সন্তান।   জন্ম ও শিক্ষাজীবন    অভিনয় জীবন  ১৮৯২ সালে নরীসুন্দরী প্রথম অভিনয়ে আসেন ঋষ্যশৃঙ্গ নাটিকে প্রধান চরিত্রে।এর ২ বছর পর তিনি দলনীর চরিত্রে অভিনয় করেন চন্দ্রশেখর নাটকে যা তাকে বিশেষ খ্যাতি রনে দেয়।১৯১১ সাল পর্যন্ত স্টার থিয়েটারে অভিনয় করেছেন।সুদীর্ঘ ৩০ বছর তিনি থিয়েটারে অভিনয় করেন নানা চরিত্রে।স্টার থিয়েটারের পর তিনি মিনার্ভা, স্টার বা অন্য কোন থিয়েটারে কাজ করেন ১৯২৬ সাল পর্যন্ত। ১৯৩৯ সালে তিনি মারা যান।   পুরস্কার ও সম্মাননা    তথ্যসূত্র    বহিঃসংযোগ   বিষয়শ্রেণী:বাঙালি অভিনেত্রী বিষয়শ্রেণী:১৮৭৫-এ জন্ম
আগরপাড়া মহাজাতি বিদ্যাপীঠ ভারতের পশ্চিমবঙ্গ রাজ্যের কলকাতার উপকন্ঠে অবস্থিত একটি উচ্চ মাধ্যমিক বিদ্যালয়। ১৯৫০ সালের ১২ই জানুয়ারি বিদ্যালয়টি প্রতিষ্ঠিত হয়। এই বিদ্যালয়টি অধুনা সরকারি সাহায্যপ্রাপ্ত ও সরকার অনুমোদিত।   শিক্ষাক্রম  উচ্চ মাধ্যমিক বিভাগে বিজ্ঞান, বাণিজ্য ও কলা তিনটি শাখায় প্রায় সকল প্রচলিত বিষয় পড়ানো হয়। সঙ্গীত, শারীর শিক্ষা, কম্পিউটার সায়েন্স ও কম্পিউটার এপ্লিকেশন এবং পরিসংখ্যাতত্বের মত আধুনিক বিষয়গুলি এই বিদ্যালয়ের উচ্চ মাধ্যমিক বিভাগের বিশেষ আকর্ষণ। পঞ্চম থেকে দ্বাদশ শ্রেণি পর্যন্ত মোট শিক্ষার্থী সংখ্যা ১১০০ এর অধিক। দশম শ্রেণি পর্যন্ত শুধু বালকদের জন্য এবং উচ্চ মাধ্যমিক বিভাগে বালক-বালিকা উভয়ের জন্য পাঠ দানের ব্যবস্থা আছে।   তথ্যসূত্র   বিষয়শ্রেণী:ভারতের বিদ্যালয় বিষয়শ্রেণী:১৯৫০-এ প্রতিষ্ঠিত
অন্ধ জাতীয়তাবাদ হলো চরম জাতীয়তাবাদ উদাহরণস্বরূপ নাৎসিবাদ, ফ্যাসিবাদ এবং উগ্র জাতীয়তাবাদ । এটি মূলত হলো পারিবারিক সামরিকবাদ, ব্যক্তিত্বের প্রতি ভালোবাসা, শ্রেণীবাদ, জাতীয় প্রতীকবাদের প্রতি গর্ব, উৎপত্তি ও প্রতিষ্ঠাতা পৌরাণিক কাহিনী এবং সাধুদের জন্য একটি প্রচার ক্ষেত্র। এটি সমস্ত বিদেশী জাতি এবং বহিরাগতদের প্রতি সম্প্রসারণবাদী জাতীয়তাবাদের ঘৃণার অনুরূপ। একটি উল্লেখযোগ্য ব্যতিক্রম হল অনেক জাতীয়তাবাদী সংগঠন সামাজিক গোষ্ঠীর মধ্যে বিয়ের মাধ্যমে শান্তিতে বিশ্বাস করেন। এটি এমন এক জাতীয়তাবাদ "যা মানুষের মনের যৌক্তিক প্রকৃতিকে নিজেকে প্রকাশ করতে দেয় না"।   এটি যুদ্ধের মধ্যবর্তী সময়ে সর্বগ্রাসী এবং কর্তৃত্ববাদী শাসনব্যবস্থা ব্যাখ্যা করার জন্য ব্যবহৃত হয়েছিল, যা শেষ পর্যন্ত দ্বিতীয় বিশ্বযুদ্ধের দিকে পরিচালিত করেছিল।  এই শব্দটিকে কখনো কখনো আমেরিকান সম্প্রসারণবাদের সাথে যুক্ত বলে মনে করা হয়।   উৎপত্তি  "অন্ধ জাতীয়তাবাদ" শব্দটির প্রাচীনতম ব্যবহার ব্রিটিশ ইতিহাসবিদ রবার্ট উইলিয়াম সেটন-ওয়াটসনের ১৯০৮ সালের বই "রেশিয়াল প্রবলেমস ইন হাঙ্গেরি"-এ পাওয়া যায়: এটা বলাই বাহুল্য যে, ম্যাগয়ার প্রেসের মনোভাব সংসদীয় জিঙ্গোদের মতোই ছিল; এমনকি পেস্টার লয়েডও, যারা বিষয়টিকে স্পষ্টতই সংযতভাবে উপস্থাপন করেছিল, তারা লিখেছিল: "আমরা আর হ্লিংকা এবং হোডজাদের কথা বলব না। এরা ছোট ছোট পোনা, যারা অন্ধ জাতীয়তাবাদের উপর নির্ভর করে বেঁচে থাকে, ঠিক যেমন আমাদের মধ্যে যারা উন্মত্ত শৌভিনবাদের মাধ্যমে সম্মান এবং সম্পদ অর্জন করে। এই ধরণের লোকেরা আইন ভঙ্গ করলে তাদের কলার ধরে এবং বাস্তা ধরে।"   তথ্যসূত্র   বিষয়শ্রেণী:জাতীয়তাবাদ
ড্যানি অ্যাশ (এবং তার কর্মজীবনের শুরুতে কখনও কখনও ড্যানিয়েল অ্যাশ হিসাবে) (জন্ম ১৬ জানুয়ারী, ১৯৬৮), একজন অবসরপ্রাপ্ত মার্কিন নগ্ন মডেল, প্রাক্তন আদিরসাত্মক নৃত্যশিল্পী এবং পর্নোগ্রাফিক অভিনেত্রী, যিনি ড্যানি'স হার্ড ড্রাইভের প্রতিষ্ঠাতা এবং প্রাক্তন সিইও, যা একটি অগ্রগামী প্রাপ্তবয়স্ক ওয়েব সাইট। অ্যাশ তার প্রাপ্তবয়স্ক ইন্টারনেট সাইট ১৯৯৫ সালে শুরু করেছিলেন। তিনি একজন শিল্প আইনজীবী ছিলেন এবং একটি সরকারী প্যানেলের সামনে সাক্ষ্য দিয়েছেন। বর্তমানে তিনি মডেলিং থেকে অবসর নিয়েছেন।   কর্মজীবন  অ্যাশ মার্কিন যুক্তরাষ্ট্রের দক্ষিণ ক্যারোলিনার বিউফোর্টে জন্মগ্রহণ করেছিলেন। Danni Ashe quoted on p. 232 of E. Ross & A. Holland, 100 Great Businesses and the Minds Behind Them, Sourcebooks 2005. তার স্বাভাবিক বড় স্তন (কাপের আকার৩২এফএফ) Tom Ehrenfeld, "Just Managing: The Naked Truth About Danni's Hard Drive", The Industry Standard, retrieved July 12, 2008. একজন প্রাপ্তবয়স্ক অভিনয়শিল্পী হিসেবে তার জনপ্রিয়তায় অবদান রেখেছে।    তথ্যসূত্র    বহিঃসংযোগ          বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:নারী পর্নোগ্রাফি চলচ্চিত্র প্রযোজক বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:মার্কিন পর্নোগ্রাফি চলচ্চিত্র প্রযোজক বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন আদিরসাত্মক নৃত্যশিল্পী বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:ব্যবসায় মার্কিন নারী বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন পর্নোগ্রাফার
পোর্তো-নোভোর বড় মসজিদ () হল একটি মসজিদ যা বেনিনের ওয়েমে বিভাগে পোর্তো-নোভো শহরে অবস্থিত।   ইতিহাস  মসজিদটির নির্মাণ কাজ শুরু হয় ১৯১২ সালে। ১৯২৫ সালে এর নির্মাণ কাজ সম্পন্ন হয়। এটি সম্প্রতি পোর্তো-নোভো শহর কর্তৃপক্ষের দ্বারা একটি ঐতিহাসিক স্থাপনা হিসেবে ঘোষিত হয়েছে।   স্থাপত্য  আফ্রো-ব্রাজিলীয় স্থাপত্যর অনুকরণে নির্মিত এই মসজিদটি একটি চ্যাপেল বা গির্জার অনুরূপ। এর কেন্দ্রীয় হল দীর্ঘ এবং ছাদটি ভেতরে কিছুটা খিলান আকৃতির। সামনের দেয়াল ফুল, লতা-পাতা এবং সুক্ষ্ম খোদাই করা নকশায় অলংকৃত।   তথ্যসূত্র   বিষয়শ্রেণী:বেনিনের মসজিদ বিষয়শ্রেণী:১৯২৫-এ সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে
জাগলুল এল-নাগার () তার পুরো নাম জাগলুল রাগিব মোহাম্মদ আল নাগার।  তিনি একজন মিশরীয় ভূতত্ত্ববিদ, মুসলিম পণ্ডিত এবং লেখক। এল-নাগারের বইয়ের মূল বিষয়বস্তু ছিল কুরআনে বিজ্ঞান। তিনি নিজের শিক্ষাজীবন শেষ করে মিশরের কায়রোতে ইসলাম বিষয়ক সুপ্রীম কাউন্সিল বৈজ্ঞানিক ধারণা কমিটির কুরআন বিষয়ক চেয়ারম্যান হন।Ahmad Dallal, Science and the Qur'an, Encyclopedia of the Qur'an   ব্যক্তিগত জীবন  তিনি কায়রো বিশ্ববিদ্যালয় থেকে স্নাতক ডিগ্রি লাভ করেন। ১৯৬৩ সালে যুক্তরাজ্যের ওয়েলস বিশ্ববিদ্যালয় থেকে ভূতত্ত্বে তার পিএইচডি ডিগ্রি অর্জন করেন। এল-নাগার ইসলামি একাডেমি অফ সায়েন্সেস (১৯৮৮), মিশরের জিওলজিক্যাল সোসাইটি এবং আমেরিকান অ্যাসোসিয়েশন অফ পেট্রোলিয়াম জিওলজিস্ট, টালসা, ওকলাহোমার একজন নির্বাচিত ফেলো। ছাত্রজীবনে রাজনৈতিক সক্রিয়তা ও বিশ্বাসের কারণে তিনি কারাবরণ করেন। তিনি মিশরের ধর্মনিরপেক্ষ রাজনীতি প্রতিষ্ঠার ক্ষেত্রে গুরুতর হুমকি হিসেবে বিবেচিত হন। ১৯৬০-এর দশকের শুরুর দিকে তিনি মিশর থেকে নির্বাসিত হন এবং ১৯৭০ সালে দেশে ফিরে যেতে সক্ষম হন।The Geological Concept of Mountains in the Qur'an In NEWVISION Website  পেশা  এল-নাগার ২০০৩ সালে কুরআনে পাহাড়ের ভূতাত্ত্বিক ধারণা নামে একটি বই লেখেন। এটি নিউ ভিশন প্রকাশনী দ্বারা প্রকাশিত হয়। সে সময় এল-নাগার সৌদি আরবের দাহরানের কিং ফাহাদ পেট্রোলিয়াম এবং খনিজ বিশ্ববিদ্যালয়ের ভূতত্ত্বের চেয়ারম্যান ছিলেন। এই বইটি মোটামুটি ভাল বিক্রি হয়। তখন এল-নাগার শিক্ষাদান ছেড়ে দিয়ে কুরআনের বৈজ্ঞানিক ধারণা কমিটির চেয়ারম্যান হন।   এল-নাগার ১৫০ টিরও বেশি বৈজ্ঞানিক অধ্যয়ন এবং নিবন্ধ প্রকাশ করেছে, যার কোনোটিই পিয়ার রিভিউ করা হয়নি। এই বইগুলোর মধ্যে বেশিরভাগই কুরআনে বৈজ্ঞানিক অলৌকিক ঘটনার ওপর লিখিত। Ahmad Dallal, Science and the Qur'an, Encyclopedia of the Qur'an  বিতর্কিত দাবি এবং ধর্ম  নাগগার বলেছিলেন যে আমেরিকার শক্তি শেষ পর্যন্ত শেষ হয়ে যাবে।   জাঘলুল এল-নাগার উটের মূত্রকে ক্যান্সারের প্রতিষেধক হিসেবে দাবি করেছিলেন।    তিনি ৯/১১ হামলার ষড়যন্ত্রে জড়িত ছিলেন এবং এ বিষয়ে কাতারের ইমাম মুহাম্মদ ইবনে আবদুল-ওয়াহাব মসজিদে দুবার বক্তৃতা করেন।    চাঁদের বিভাজন  নাগগার ২০০৪ সালে দাবি করেছিল যে ১৯৭৮ সালে নাসা একটি টেলিভিশন প্রোগ্রামে চাঁদের বিভক্তির বিষয়টি নিশ্চিত করে। Book: Treasures in the Sunnah - A Scientific Approach, Zaghloul El Naggar, pub. Al-Falah Foundation for Translation, Publication, and Distribution, 2004,  , p41-43, on Google books and cited on the author's Web site   তথ্যসূত্র   বিষয়শ্রেণী:মিশরীয় লেখক বিষয়শ্রেণী:মুসলিম লেখক বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় সুন্নি পণ্ডিত বিষয়শ্রেণী:কিং ফাহাদ ইউনিভার্সিটি অফ পেট্রোলিয়াম অ্যান্ড মিনারেলসের শিক্ষক
খেলাঘর হল একটি জনপ্রিয় বাংলা চলচ্চিত্র যা পরিচালনা করেন অজয় কর। এই চলচ্চিত্রটি ১৯৫৯ সালে এম.এস.জি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, অসিতবরণ মুখোপাধ্যায়,ছবি বিশ্বাস।  কাহিনী গৌতম চ্যাটার্জি জেল থেকে পালানোর দৃশ্য দিয়ে গল্পের শুরু। গৌতম একজন মুক্তিযোদ্ধা ও রাজনৈতিক নেতা। গৌতম পালিয়ে গেলে রুচিরা ব্যানার্জির বাড়িতে আশ্রয় নেয়। রুচিরার বাবা রায়লাচাদুর। আর সি ব্যানার্জি একজন পুলিশ অফিসার। গৌতম সেখান থেকে চলে যায়। ইতোমধ্যে, রুচিরা তার বাড়ি ছেড়ে চলে যায় কারণ তার বাবা তাকে সুবীরের সাথে বিয়ে করার ইচ্ছার বিরুদ্ধে জোর করে। এর পরে, হঠাৎ রুচিরা আবার গৌতমের সাথে দেখা করে। তারা বন্ধু হয়ে যায় এবং তারা একসাথে এক জায়গা থেকে অন্য জায়গায় যায়। এবং গল্পটি প্রতিটা মোড়ে সাসপেন্স নিয়ে চলতে থাকে।  শ্রেষ্ঠাংশে  উত্তম কুমার  মালা সিনহা  অসিতবরণ মুখোপাধ্যায়  ছবি বিশ্বাস  শিশির বাতবয়াল  ধীরাজ দাস    সবিতাব্রত দত্ত   সলিল দত্ত  প্রীতি মজুমদার   আশীষ মুখোপাধ্যায়  খগেন পাঠক  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:১৯৫৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
উত্তর মারিয়ানা দ্বীপপুঞ্জ অপেশাদার ক্রীড়া অ্যাসোসিয়েশন (; এছাড়াও সংক্ষেপে আইওসি কোড এমএনপি দ্বারা পরিচিত) হলো উত্তর মারিয়ানা দ্বীপপুঞ্জের জাতীয় অলিম্পিক কমিটি। এই সংস্থাটির ১৯৮৫ সালে প্রতিষ্ঠিত হয়েছে, যার সদর দপ্তর মার্কিন যুক্তরাষ্ট্রের সাইপানে অবস্থিত।  বর্তমানে উত্তর মারিয়ানা দ্বীপপুঞ্জ অপেশাদার ক্রীড়া অ্যাসোসিয়েশনের সভাপতির দায়িত্ব পালন করছেন জেরি ট্যান, যিনি ২০০৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ভালেরি হফশ্নাইডার।  ইতিহাস ১৯৮৫ সালে উত্তর মারিয়ানা দ্বীপপুঞ্জের বহু-ক্রীড়ার সর্বোচ্চ সংস্থা হিসেবে উত্তর মারিয়ানা দ্বীপপুঞ্জ অপেশাদার ক্রীড়া অ্যাসোসিয়েশন প্রতিষ্ঠিত হয়েছে।  এটি উত্তর মারিয়ানা দ্বীপপুঞ্জকে প্যাসিফিক গেমস এবং প্যাসিফিক মিনি গেমসের মতো ক্রীড়া প্রতিযোগিতায় প্রতিনিধিত্ব করে। তবে, এই সংগঠনটি অলিম্পিক গেমসে অংশগ্রহণ করে না।  তথ্যসূত্র  বহিঃসংযোগ     বিষয়শ্রেণী:জাতীয় অলিম্পিক কমিটি বিষয়শ্রেণী:উত্তর মারিয়ানা দ্বীপপুঞ্জের ক্রীড়া পরিচালনা পরিষদ বিষয়শ্রেণী:১৯৮৫-এ উত্তর মারিয়ানা দ্বীপপুঞ্জে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত ক্রীড়া সংস্থা
থাম্ব|তিরানায় অবস্থিত সুলাইমান পাশা মসজিদ, ১৯৩৯ সালের ছবি। সুলাইমান পাশা ছিলেন অটোম্যান সাম্রাজ্যের একজন জেনারেল ছিলেন। তিনি ছিলেন আলবেনিয়ার মুল্লেট গ্রামের অধিবাসী। তিনি ১৬১৪ তে তিরানা শহর স্থাপন করেন যা বর্তমান আলবানিয়ার রাজধানী। একই সময় তিনি একটি মসজিদ, একটি বেকারী এবং একটি হাম্মাম তৈরি করেন।   সম্মননা   তিরানা শহরে তার নামে একটি সড়ক রয়েছে যেখানে তার মূর্তি স্থাপিত আছে। তিরানা শহরের অপর অংশেও আরেকটি ছোট রাস্তা তার নামে নামাঙ্কিত করা হয়েছে।   তথ্যসূত্র   বিষয়শ্রেণী:আলবেনিয়া বিষয়শ্রেণী:উসমানীয় সাম্রাজ্যের মুসলিম বিষয়শ্রেণী:নগর প্রতিষ্ঠাতা
ছোট উদয়পুর ভারতের গুজরাত রাজ্যের একটি জেলা। ২০১৩ সালের ২৬ জানুয়ারি এটি বড়োদরা জেলা থেকে আলাদা হয়ে জন্মলাভ করে। এটি গুজরাত রাজ্যের ২৮ তম জেলা, যার সদর ছোট উদয়পুর শহরে অবস্থিত।  প্রতিষ্ঠা  জেলাটি মোট ছয়টি তালুকা- ছোট উদয়পুর, পাভি জেতপুর, কাভান্ত, নাসবাড়ি, সনখেড়া এবং নবগঠিত বড়েলি তালুকা নিয়ে গঠিত।  এর জেলা সদর সদর ছোট উদয়পুরে অবস্থিত।  বিকেন্দ্রীকরণ ও সরকারি সুযোগসুবিধা প্রাপ্যতা সহজতর করার জন্য জেলাটি সৃষ্টি করা হয়েছিল ২০১২ সালে বিধানসভা নির্বাচনের প্রাক্কালে জেলাটি সৃষ্টির ঘোষণা দেয়া হয়। গণমাধ্যম ও রাজনৈতিক বিশ্লেষকরা একে উপজাতিদের ভোট আকৃষ্ট করার সরকারি কৌশল বলে আখ্যা দিয়েছিলেন।   বিবরণ   ছোট উদয়পুর একটি উপজাতি অধ্যুষিত জেলা, বড়োদরা থেকে ১১০ কিলোমিটার দূরে এর জেলা সদর অবস্থিত। মধ্য প্রদেশ রাজ্যের সাথে এর সীমানা রয়েছে। পূর্ব গুজরাতে উপজাতি অধ্যুষিত জেলাগুলোর মধ্যে নর্মদা ও তাপির পর ছোট উদয়পুরের অবস্থান।   ছোট উদয়পুরের ৭৫,৭০৪ হেক্টর এলাকাজুড়ে বিস্তীর্ণ বনভূমি রয়েছে। এ জেলায় ডলোমাইট, ফ্লুয়োরাইট, গ্রানাইট ও বালির মতো খনিজ সম্পদের ভাণ্ডার রয়েছে, যেগুলো নিয়মিত উত্তোলন করা হয়। এছাড়া এ জেলায় অনেক দুগ্ধখামারও গড়ে উঠেছে। এখানে বসবাসরত রাঠ্য উপজাতি মদ ও দুধের সাথে রঙ মিশিয়ে পিঠোরা নামক দেয়ালচিত্র ও নকশা অঙ্কন করে এবং তাদের গ্রামের বাড়িঘর সাজিয়ে তোলে।   এককালে গুজরাতের রাজকীয় প্রদেশ হিসেবে খ্যাত ছোট উদয়পুর উপজাতি অধ্যুষিত অঞ্চলের প্রাণকেন্দ্রে অবস্থিত। শুধু রাজকীয় প্রাসাদ নয়, জেলাটি আদিবাসীদের সমৃদ্ধ ইতিহাস ও সংস্কৃতির প্রতিনিধিত্ব করে।রাঠ্য সম্প্রদায়ের নিবাস-উপজাতিদের গ্রামে বিচরণ করার জন্য ছোট উদয়পুর শহরটি হতে পারে আদর্শ ঘাঁটি। এখানকার উপজাতি জাদুঘরটিতে রয়েছে সমৃদ্ধ লোকজ ও সাংস্কৃতিক সংগ্রহ। প্রতি শনিবার সেখানে আদিবাসীদের বাজার বসে, যেখানে স্থানীয় শিল্পীরা তাদের সৃষ্ট পিঠোরা চিত্রকর্ম ও টেরাকোটা ঘোড়া নিয়ে জড়ো হন।   একটি বড় হ্রদের তীরে অবস্থিত ছোট উদয়পুরের দিগন্তরেখা ঘেঁষে রয়েছে বেশ কিছু মন্দির। বিশের দশকে নির্মিত বিভিন্ন স্থাপনা যেমন, কুসুম ভিলা প্রাসাদ (বর্তমানে একটি ঐতিহ্যবাহী হোটেল) ও প্রেম ভবন দর্শনীয় স্থান হিসেবে স্বীকৃত (তবে পরিদর্শনে যাওয়ার আগে স্থানীয় রাজপরিবারের অনুমতি নেয়ার প্রয়োজন হয়)। তৎকালীন রাজপরিবারের গ্রীষ্মকালীন বাগানবাড়ি হিসেবে নির্মিত কালি নিকেতন (নাহার মহল) ছোট উদয়পুরের প্রসিদ্ধ স্থাপত্যকীর্তি। http://chhotaudepur.com ঐতিহ্যবাহী জৈন স্থাপনাগুলোর মধ্যে এক বিরল নিদর্শন এবং ভিক্টোরিয়ান যুগের স্থাপত্যশৈলী থেকে অনুপ্রাণিত হয়ে নির্মিত জৈন মন্দিরও বেশ দর্শনীয় স্থাপনা।  বহিঃসংযোগ   তথ্যসূত্র  বিষয়শ্রেণী:গুজরাতের জেলা বিষয়শ্রেণী:ছোট উদয়পুর জেলা বিষয়শ্রেণী:২০১৩-এ গুজরাতে প্রতিষ্ঠিত
শ্রীলঙ্কা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে শ্রীলঙ্কার প্রতিনিধিত্বকারী দল। এটি স্কুল বয়সী ক্রিকেটার নিয়ে গঠিত একটি জাতীয় পর্যায়ের দল। দলটি শ্রীলঙ্কা ক্রিকেট কর্তৃক পরিচালিত হয়। ২০১২ সালে গঠিত হলেও এর আগে ২০১১ সালের ৯ অক্টোবর ভারতের বিশাখাপত্তমে ড. ইয়াই.এস. রাজেশখেরা রেড্ডি এসিএ-ভিডিসিএ ক্রিকেট স্টেডিয়ামে ভারতে সাথে প্রথম আন্তর্জাতিক ম্যাচ খেলে।   ইতিহাস    বর্তমান দল ২০১৬ আইসিসি অনূর্ধ্ব-১৯ ক্রিকেট বিশ্বকাপ এর জন্য ঘোষিত ১৫ সদস্যের দল:  খেলোয়াড়জন্ম তারিখব্যাটবোলিং শৈলী চরিত আশালংকা (অ)    বাম-হাতি  ডান-হাতি অফ স্পিন শাম্মু আহসান   ডান-হাতি  ডান-হাতি অফ স্পিন কেভিন বান্দারা   বাম-হাতি  ডান-হাতি মিডিয়াম-ফাস্ট জিহান ডানিয়েল   ডান-হাতি  বাম-হাতি ফাস্ট-মিডিয়াম অসিত ফার্নান্দো   ডান-হাতি  ডান-হাতি মিডিয়াম-ফাস্ট অভিষ্কা ফার্নান্দো   ডান-হাতি  ডান-হাতি মিডিয়াম-ফাস্ট ওয়ানিদু হাসারাঙ্গা   ডান-হাতি  ডান-হাতি লেগ স্পিন লাহিরু কুমারা    বাম-হাতি  ডান-হাতি মিডিয়াম-ফাস্ট কামিন্দু মেন্ডিস   বাম-হাতি  বাম-হাতি অর্থোডক্স ছারানা নানায়াক্করা   ডান-হাতি  ডান-হাতি মিডিয়াম-ফাস্ট থিলান নিমেশ   ডান-হাতি  বাম-হাতি অর্থোডক্স ভিশাস রান্ধিকা (উই)    ডান-হাতি  — লাহিরু সামারাকুন   বাম-হাতি  বাম-হাতি ফাস্ট-মিডিয়াম দামিথা সিলভা   বাম-হাতি  বাম-হাতি অর্থোডক্স সালিন্দু উশান   বাম-হাতি  ডান-হাতি অফ স্পিন   প্রতিযোগিতার ইতিহাস   অনূর্ধ্ব-১৯ ক্রিকেট সাফল্য   বছর মাঠ রাউন্ড১৯৮৮ ১৯৯৮ ২০০০ ২০০২ ২০০৪  ২০০৬  ২০০৮  ২০১০  ২০১২  ২০১৪ ২০১৬  ৪র্থ স্থান   তথ্যসূত্র    বহিঃসংযোগ   বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:শ্রীলঙ্কায় ক্রিকেট বিষয়শ্রেণী:শ্রীলঙ্কার জাতীয় ক্রীড়া দল বিষয়শ্রেণী:আন্তর্জাতিক ক্রিকেটে শ্রীলঙ্কা